দেখু সখি! মধুৰ মূৰুতি হৰি
।।ৰাগঃ ধনশ্ৰী।। তালঃ পৰি।।

                                                            ধ্ৰুং।। দেখু সখি।
                                                                    মধুৰ মুৰুতি হৰি।
                                                                    ধৰি অধৰে পূৰে মুৰুৰী।।

                                                            পদ।। তনু অভিনৱ ঘনকালা।
                                                                    উৰে লুলে কদম্বকু মালা।।
                                                                    পীত অম্বৰ তড়িত জ্যোতি।
                                                                    জল কম্বুগলে গজমতি।।
                                                                    মণি কৌস্তুভ কণ্ঠত লুলে।
                                                                    চাৰু শিৰে শিখণ্ডক দুলে।।
                                                                    নীল অলক লোল কপালে।
                                                                    কৰ্ণত মকৰ কুণ্ডল দোলে।।
                                                                    ভুজ কঙ্কণ ৰঞ্জে কেয়ুৰে।
                                                                    কটিত কনক কিঙ্কিণী ঝুৰে।।
                                                                    পদপঙ্কজ মঞ্জীৰ বোলে।
                                                                    কৃষ্ণকিঙ্কৰৰ শঙ্কৰে বোলে।।
বৰগীত
শংকৰদেৱৰ বৰগীত